0101.xml
افغانستان کے جنوبی صوبہ ارزگان میں پولیس اہلکار نے 7 ساتھیوں کو زہر پلا دی ، طالبان نے حملہ کر کے ہلاک کر دیا
کابل ۔ 6 اگست (اے پی پی) افغانستان کے جنوبی صوبہ ارزگان میں پولیس اہلکار نے 7اہلکار کو زہر پلا دی جنہیں طالبان نے حملہ کر کے ہلاک کر دیا۔ ذرائع ابلاغ کے مطابق واقعہ مہر آباد چیک پوسٹ پر اس وقت پیش آیا جب طالبان سے ملے ہوئے پولیس اہلکار نے اپنے ساتھ 7 اہلکاروں کو زہر پلا دی اور اس کے بعد طالبان نے چیک پوسٹ میں گھس کر انہیں گولیاں مار کر ہلاک کر دیا۔ حملے میں ایک پولیس اہلکار زخمی بھی ہوا۔ صوبائی جرائم کی تفتیس کے محکمے کے سربراہ نے ہلاکتوں کی تصدیق کرتے ہوئے کہا ہے کہ واقعہ کی تحقیقات کی جار ہی ہیں۔ انہوں نے کہاکہ حملہ آور چیک پوسٹ سے اسلحہ اور ایمونیشن بھی اپنے ساتھ لے گئے ہیں۔
APP
06.08.14
0101p.xml
افغان پولیس اہلکار نے فائرنگ کر کے 7ساتھیوں کو قتل کر ڈالا  اہلکار نے پہلے ساتھیوں کو زہر دیا پھر ان فائر کھول دیا ،کاروائی کے بغیر فرار ہو گیا
کابل(نیوز ایجنسیاں) افغانستان کے صوبہ ارزگان میں ایک پولیس اہلکار نے فائرنگ کر کے اپنے سات ساتھیوں کا قتل کر ڈالا ۔صوبائی حکومت کے ترجمان نے بتایا کہ فائرنگ کا واقع صوبہ ارزگان کے شہر ٹرینکوٹ میں ایک چیک پوائنٹ پر پیش آیا جہاں ایک اہلکا ر نے اپنے ساتھیوں پر اندھا دھند فائرنگ کر دی ۔ایک سرکاری اہلکار نت نام ظاہر نہ کرنے کی شرط پر بتایاکہ اہلکار نے پہلے اپنے ساتھیوں کو زہر دیا اور پھر ان پر فائر کھول دیا ۔بتایا گیا ہے کہ متذکرہ اہلکار طالبان کیساتھ رابطے میں تھا اور کاروائی کے بعد فرار ہ گیا ۔فوری طور پر کسی گروپ نے کاروائی کی ذمہ داری قبول نہیں کی ۔یاد رہے کہ دو روز قبل کابل میں ملٹری ٹریننگ اکیڈمی میں ایک افغان فوجی کی فائرنگ سے امریکی میجر جنرل ہلاک اور 16 افراد زخمی ہو گئے تھے ،جن میں ایک امریکی بریگیڈےئر جنرل ، ایک جرمن بریگیڈےئر جنرل اور ایک افغان جنرل شامل تھا۔
daily_dunya
07.08.14